Filippin prezidentiga qotilliklar qilganini tan olgani tufayli impichment e'lon qilinishi mumkin

Filippin prezidenti Rodrigo Dutertega nisbatan impichment jarayoni boshlanish ehtimoli bor. Bu uning Davao hokimi bo‘lgan paytda jinoyatchilarni shaxsan o‘ldirganligini tan olgach, ro‘y berishi mumkin, deb xabar beradi Reuters agentligi ikki nafar mahalliy senatorlarga tayangan holda.
"Bu xalq tomonidan bildirilgan ishonchdan voz kechish sanaladi, va konstitutsiyaga ko‘ra o‘ta og‘ir jinoyat hisoblanadi. Ommaviy qotillik o‘ta og‘ir jinoyatdan boshqasi emas hamda impichment uchun asos bo‘lishi mumkin", - deya ma'lum qilgan senatorlardan biri. "U bu haqda gapirib o‘zini-o‘zi fosh qildi. Shu sababdan unga impichment e'lon qilish qonuniydir", - deya ma'lum qilgan Senatning boshqa bir a'zosi. Reuters ma'lumotlariga ko‘ra, vakillar Palatasi (quyi palata)da Dutertega 297 deputatdan faqatgina 50 tasi qarshi bo‘lib turibdi. Bu esa impichment e'lon qilishga yetarli emas.
Eslatib o‘tamiz, davlat rahbari chorshanba kuni Davaoda o‘z shaxsiy mototsiklida shahar ko‘chalarida "o‘ldirish imkoniyatini qo‘lga kiritish uchun mojaroli vaziyatlarni izlab kezib yurgani" haqida ma'lum qilgandi. Duterte Filippin prezidenti lavozimini egallagach, mamlakatda giyohvand moddalar noqonuniy aylanmasi bilan jiddiy kurash avj oldi. Uning oqibatida bir necha ming kishi halok bo‘lgan.